Case ID: 1167331
Sentence 3: Lakin səyyar vergi yoxlaması zamanı yoxlama ilə əhatə edilən dövrə aid (xx.xx.2017xx.xx.2019) aşağıda qeyd olunan sənədlərin yoxlamanı keçirən Baş İdarənin vəzifəli şəxslərinə təqdim edilməsindən imtina edildiyi üçün yoxlamanın keçirilməsi mümkün olmamış və bu barədə xx.xx.2019-cu il tarixli sənədlərin təqdim edilməsindən imtina barədə akt tərtib edilmişdir:1) Aylar üzrə hesablaşma hesabları üzrə dövriyyələr və qalıqların açıqlaması ilə birlikdə bank əməliyyatları (yerli və xarici banklar üzrə bank çıxarışları, ödəniş tapşırıqları və digər sənədlər), barədə kağız və elektron formatda məlumat; 2) Alıcılar üzrə (satılmış mallar və göstərilmiş xidmətlər üzrə) açıqlama göstərilməklə kağız və elektron formatda satış əməliyyatları; 3) Satıcılar üzrə (alınmış mallar və göstərilmiş xidmətlər üzrə) açıqlama göstərilməklə kağız və elektron formatda alış əməliyyatları; 4) Yoxlamanın əvvəlinə və sonuna (dövriyyə göstərilməklə) debitorların və kreditorların kağız və elektron formatda adlı siyahısı; 5) Əmək haqqı hesablama və ödəmə cədvəlləri (yerli və xarici əməkdaşlarla bağlanmış əmək müqavilələri, iş vaxtı cədvəlləri, xarici əməkdaşların pasport sənədləri, işçilərin rezidentlik statusunun müəyyən edilməsi, əmək haqları, digər fərdi gəlirləri, gəlirdən çıxılmalar, gəlir vergisinin hesablanması və sair məlumatlar); 6) Yoxlama ilə əhatə edilən dövrdə alınmış və satılmış malların (işlərin, xidmətlərin) adı, sayı, qiyməti göstərilməklə (anbarın hərəkəti) siyahısı; 7) Əsas vəsaitlərin kateqoriya üzrə hərəkət cədvəli (İlkin qalıq, dövriyyə və son qalıq göstərilməklə); 8) Rezident və qeyri-rezident şəxslər tərəfindən yerinə yetirilmiş iş və xidmətlər üzrə müqavilələr, təvil-təslim aktları, invoyslar, ödəniş sənədləri və sair sənədlərin surətləri; 9) Baş kitab (balans), dövriyyə cədvəlləri, analitik uçotun aparılması üçün cədvəllər, mənfəət vergisi bəyannaməsinin sətirlər üzrə açıqlaması, nəzarət kitabçası, verilmiş mühasibat müxabirləşmələri, kənar audit rəyləri, mənfəət və zərər hesabatı, görülmüş işlər üzrə təhvil-təslim aktları və yoxlamanın keçirilməsi üçün tələb olunan digər sənədlər (müqavilələr, ödəniş sənədləri, təqdim edilmiş və ya əldə edilmiş qaimə və elektron vergi hesab fakturaları, invoyslar və s) barədə məlumat; 10) Proqram təminatında aparılmış əməliyyatların tam elektron formatda çıxarışı (əməliyyat tarixi, hər bir hesab üzrə mühasibat müxabirləşmələri, əməliyyat məbləği, əməliyyatın təyinatı və digər hallar göstərilməklə); 11) Cavabdeh və ixrac əməliyyatları barədə sənədlərin surəti (ödəniş sənədləri, yük gömrük bəyannamələri, invoyslar və sair).